# איליושין Il-76

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
איליושין מדגם IL-76T

איליושין Il-76 (קוד דיווח נאט"ו: Candid), הוא מטוס תובלה בעל 4 מנועים שנפוץ במזרח אירופה, אסיה ואפריקה. המטוס תוכנן על ידי חברת איליושין בשנת 1967 כמטוס תובלה שיהיה מסוגל לשאת מטען של 40,000 ק"ג למרחק של 5,000 ק"מ בפחות משש שעות, מטוס המסוגל להמריא ולנחות בשדות תעופה קטנים או פגועים, וכן מטוס שיהיה מסוגל להתמודד עם סוגי מזג האוויר הגרועים ביותר כמו אלה שבסיביר והאזורים הארקטיים של ברית המועצות.

הדגם של המטוס היה דומה למטוס האמריקאי של חברת לוקהיד C-141 Starlifter, אבל לדגם החדש יש שטח אחסון גדול יותר ומנועים חזקים יותר במטרה להשיג את הביצועים הנדרשים. המטוס טס לראשונה ב-25 במרץ שנת 1971, והוא עדיין מיוצר בטשקנט שבאוזבקיסטן.

## [עריכה] גרסאות שונות של המטוס

דגם SKIP של המטוס
הדגם IL-76MF של המטוס
תמונה נוספת של הדגם הצבאי של המטוס

הדגם הבסיסי של המטוס שייך לגרסת הייצור הראשונה ושימושו היה נפוץ על ידי חיל האוויר הסובייטי. סימולו של המטוס הוא IL-76.

- IL-76T – (האות T מסמלת תובלה (Transport)) זוהי הגרסה של מטוס התובלה האזרחי הלא חמוש. כיניו בנאט"ו הוא Candid-A. הדגם הזה טס לראשונה ב-4 בנובמבר שנת 1978.
- IL-76TD.
- IL-76RF – גרסת תובלה אזרחית.
- IL-76D (האות D היא קיצור של Desantniy – מטוס לכוחות מוצנחים) לדגם יש צריח ירי בזנב המטוס למטרות הגנה.
- IL-76DMP – דגם המטוס המסוגל להשיב באש.
- SKIP (מטוס שנועד לבצע מדידות ולבדוק את נקודת המוצא) – מטוס המבוסס על הדגם IL-76/A-50 שנבנה בתחילה לעזור במבחני השיגור של טיל השיוט Kh-55.
- IL-76PP - דגם המבוסס על ה-IL-76MD בעל משבש מכ"ם.

הדגם IL-76M(T/D) הוא גרסה נוספת, בעלת מנועים חזקים יותר, המעניקה למטוס יכולת לשאת יותר מטען.

- IL-76M- גרסת תובלה של המטוס.
- IL-76MD- גרסת תובלה של המטוס.
- IL-76MF – גרסה צבאית של המטוס.

הדגם IL-76MF הוא הגרסה האחרונה ביותר, שבה האריכו את גוף המטוס ב-6 מטר והוסיפו לה מנועים חזקים וחסכוניים יותר – Aviadvigatel PS90.

המטוס משמש גם כמטוס תדלוק, תחת הסימון IL-78 (קוד דיווח נא"טו: Midas), וכן כמטוס לכיבוי שרפות. שלדת המטוס נוצלה כבסיס לשני סוגי מטוסים בעלי מערכת אזהרה ובקרה אווירית:

- Beriev A-50 "Mainstay".
- Adnan 1 - פיתוח עיראקי בעל כיפת מכ"ם משוריינת בפייברגלס שמכסה את מכ"ם Thomson-CSF Tiger, בעל יכולת לגלות מטרות ממרחק של 350 ק"מ.

גרסת המטוס המיועדת לכיבוי שריפות היא למעשה מיכל שניתן להסיר או להוסיף אותו למטוס בשעה וחצי. הגרסה עוררה מחלוקת במשך כעשור במערב בזמנים שהיה צורך במטוסי כיבוי שריפות חזקים יותר. המטוס מסוגל לשאת 41,600 ליטרים של מים, שהם פי שלושה מהקיבולת של המטוס C-130 "הרקולס". בזמן שהמועצה האוסטרלית לכיבוי שריפות אמרה שהאיליושין-76 הוא "מטוס מאוד מאוד טוב לכיבוי שריפות", ובזמן שקנדה חיכתה להחלטה של ארצות הברית, העניין עלה בטלוויזיה המקומית של דנוור בשנת 2004, שכנראה קראה להחלטת הציבור מהאמריקאים עצמם.

מאוחר יותר באותה השנה, בחדשות במוסקבה דווח על המשך המאבק בנושא עם הבירוקרטיה האמריקאית. שם, דיווחו שחברת הקונגרס של קליפורניה דנה רוארבאצ'ר נדרה לשבור את המחסומים לטובת השימוש במטוס. בינתיים, רשת סי.בי.אס הקנדית עסקה בנושא בקנה מידה לאומי, והציגה ריאיונות עם אנשי ממשל מקנדה ומארצות הברית.

ב-26 באפריל 2005, רוארבאצ'ר נאמה בבית הנבחרים בארצות הבית כדי שייבאו את מטוסי האיליושין-76, והציגה מכתב לפקיד האחראי על ענייני שירותי התעופה להגנת הטבע, ג'רי טי.וויליאמס, שדרש לאחר מכן שתתקיים הצבעה בנושא.

לפי דפי המידע שהופיעו באתר של חברת התעופה וניק (Venik) בשנת 2000, הסוכנות הפדרלית למקרי חירום (FEMA) הזמינה שני מטוסי איליושין 76 כדי לכבות את שריפות היער בלוס אלאמוס. בהמשך, החברה דיווחה שהזמנה זו בוטלה על ידי שירותי הגנת הטבע האמריקאיים.

ב-29 באוגוסט 2005, יום אחד לפני שהסכר של ניו אורלינס קרס בעקבות הוריקן קטרינה, רוסיה הציעה סיוע הומניטרי לארצות הברית. שני מטוסי איליושין 76 של המשרד למצבים חריגים (EMERCOM) נחתו בשטח ההיערכות לאסון בליטל רוק שבארקנסו ב-8 בספטמבר. הייתה זאת הפעם הראשונה שרוסיה הטיסה מטוס לסיוע בצפון אמריקה. מטוס תובלה נוסף שנועד לסיוע מסוג איליושין 76, ושאורגן עם ההנהגה האמריקאית, הוטס מרוסיה אל ליטל רוק ב-14 בספטמבר.

## [עריכה] אזורי פעילות

### [עריכה] הדגם האזרחי של המטוס

- חברות תעופה אזרחיות בעיראק, לוב, סוריה, רוסיה וחברות נוספות כמו Air-Bridge Cargo Silk Way Airlines, UNHAS וחברת Kosmas Air.

### [עריכה] הדגם הצבאי של המטוס

- אלג'יריה, ארמניה, אזרביג'ן, סין, הודו, איראן, עיראק, צפון קוריאה, רוסיה, סוריה ואוקראינה. ירדן הצהירה שהיא רכשה שני מטוסים כאלה.

## [עריכה] מפרט טכני (של הדגם IL-76D)

- קיבולת: 40,000 ק"ג של מטען, המטוס גדול דיו להטענת קרונות רכבת
- אורך: 46.59 מטר
- גובה: 14.76 מטר
- אורך מוטות הכנפיים: 50.5 מטר
- משקל המטוס ללא מטען: 72,000 ק"ג
- משקל המראה מקסימלי עם מטען: 157,000 ק"ג
- כוח: 4 מנועי מניפה Soloviev D-30KP המספקים כוח דחף של 118 כל אחד

### [עריכה] ביצועים

- מהירות מקסימלית: 900 קמ"ש
- תקרת שירות: 13,000 מטר
- מסלול נחיתה מינימלי: 450 מטר (כשדחף המטוס מופנה לאחור)

### [עריכה] חימוש

רובים: תותחי 2 על 23 מ"מ בצריח מאויש המונחים על ידי המכ"ם ונמצאים בסיס הזנב

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%99%D7%95%D7%A9%D7%99%D7%9F_Il-76_fcff.html

קטגוריה: מטוסי תובלה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- فارسی
- Suomi
- Français
- Hrvatski
- Italiano
- 日本語
- Nederlands
- Русский
- Српски / Srpski
- Tiếng Việt